Covid-19-statistieke: Herstelkoers weer net-net hoër(Grafika: pixabay) Suid-Afrika se gesamentlike Covid-19-gevalle het teen Maandagaand op 639 362 gestaan nadat 845 nuwe gevalle van die virus bevestig is. Dr. Zweli Mkhize, minister van gesondheid, het in sy daaglikse bywerking van die syfers gesê 8 759 nuwe toetse is gedoen. Altesaam 115 nuwe sterftes weens Covid-19 is bevestig. Hiervan is 25 in KwaZulu-Natal, vyf in Gauteng, 12 in die Oos-Kaap, sewe in die Vrystaat, 10 in Noordwes, 13 in die Wes-Kaap en 43 in Limpopo. Dit bring Suid-Afrika se algehele sterftesyfer vir Covid-19 op 15 004 te staan. Altesaam 566 555 mense het reeds van die virus herstel en die land se herstelkoers het van 80% tot 80,8% gestyg, het Mkhize gesê. Só lyk aktiewe gevalle: Oos-Kaap: 1 028 Vrystaat: 12 065 Gauteng: 21 282 KwaZulu-Natal: 10 267 Limpopo: 638 Mpumalanga: 943 Noordwes: 4 479 Noord-Kaap: 3 007 Wes-Kaap: 4 094 Totaal: 57 803 Die meeste gevalle is steeds in Gauteng (33,3%), KwaZulu-Natal (18%), die Wes-Kaap (16,8%) en die Oos-Kaap (13,6%).